Ігар Вусік сказаў нашаму карэспандэнту, што пачалася працэдура яго звальненьня — ад сёньня лічыцца, што ён не працуе, і цягам некалькіх дзён фармальнасьці будуць завершаныя. Адрэагаваў на гэтую сытуацыю і міністар унутраных спраў Беларусі Шуневіч. Ён паведаміў, што праведзеная службовая праверка і ў выніку ўстаноўленае парушэньне дысцыпліны і ведамасных нарматыўных актаў як з боку кіраўніка райаддзелу, так з боку скаржніка — фігуранта гэтай праверкі. У выніку абодвух прыцягнулі да дысцыплінарнай адказнасьці.